BEMÆRKNINGER OM ENKELTE VARIATIONER 
AF VORE RHOPALOCERA 


AF 


W. M. SCHÖYEN. 


Papilio machaon L. ab. 


I Anledning af, at A. Fucus (Stett. ent. Zeitung, 1884, p. 
243) omtaler en Q af sin Samling, utklækket fra Larve af fra 
Rheingau, hos hvilken den röde Udfyldning af Öiepletten paa 
Bagvingerne indad breder sig ud over den sorte Indfatning saa- 
vel paa Over- som paa Undersiden, hvorhos tillige paa Under- 
siden viser sig orangerödt Anströg indenfor Baandet i flere af 
Cellerne, skal jeg her nævne, at der paa vort Universitets-Museum 
findes en öiensynlig ligeledes klækket Q af Prof. EsMaRK's Sam- 
ling, antaglig fra Kristiania, hvor denne abnorme Udbredning af 
den röde Farve finder Sted i en endnu langt höiere Grad end 
hos det af FucHs beskrevne Exemplar. Paa Undersiden viser alle 
Cellerne paa Bagvingen sig indenfor Baandet rödt anströgne, 
svagest i den anden Celle fra Vingens Fremkant, derimod stærkt 
og i stor Udstrækning hos alle de övrige. Paa Oversiden viser 
dette råde Anströg sig ligeledes, om end langt svagere, i de fle- 
ste af Cellerne, men her i den næstsidste ikke indenfor selve 
Baandet, men paa Indsiden af den gule Halvmaane i samme. I 
den anden Celle fra Indervinkelen, ved Siden af den aldeles rådt 
udfyldte Öieplet, viser baade paa Over- og Undersiden den smale 
Halvmaaneplet i Baandet rödt Anströg; Halvmaanen i den af- 
rundede Fremkantvinkel er saavel over som under næsten aldeles 
udfyldt af et stærkt rödt Anströg. 

Forövrigt er dette Exemplar ogsaa paafaldende ved den 
usædvanlige Smalhed af det sorte Randbaand paa begge Vinge- 
par. Paa Forvingerne er saaledes den indenfor de gule Halv- 
maaner liggende Del af samme, der normalt pleier at være mindst 
dobbelt saa bred som den udvendige Del og dertil i Midten med 
tydelig gul Bestövning, fuldkommen ligesaa smal som denne og 
viser intet Spor af gul Bestövning paa Oversiden., Paa Bagvin- 
gerne er ligeledes den indvendige Del af Baandet med de blaa 
Bestövninger usædvanlig smalt og lidet udviklet. Fryndserne er 
paa Oversiden helt sorte, paa Undersiden gule. 

Med Hensyn til den abnorme Optræden af råd Bestövning 
hos denne Art, da finder man, som ogsaa Fucus anfårer, af og 
til Exemplarer, der viser Antydning til en saadan gjennem en 
större eller mindre råd Udfyldning af den gule Halvmaaneplet i 
Fremkantvinkelen. HYBxER's Fig. 776 (ab. sphyrus) udviser jo 
dette Forhold i en stærkt fremtrædende Grad, idet den råde 
Bestövning ogsaa optræder i flere af de övrige Celler baade in- 
denfor og udenfor det sorte, blaapudrede Baand paa Undersiden. 
Men en saadan Prædomineren af den röde Farve, som den her 
omhandlede, synes kun at skyldes de kunstige, abnorme Forhold, 
som Dyret har været udsat for under den kunstige Opfödning. 


Pieris napi L. gen. I. napææ Esr. ab. sulphurea. 


Blandt de af Prof. Esmark's Samling i Universitetsmusæet 
indlemmede Exemplarer findes en g’ af Höstgenerationen af 
Pieris napi, desværre uden nogen nærmere angivet Lokalitet, men 
antagelig fra Kristiania Omegn, der udmærker sig ved sin svovl- 
gule Farve saavel paa Over- som Undersiden af begge Vingepar. 
Forövrigt er saavel Farvetegningen som Störrelse, Vingesnit etc, 
normale. Under hvilke Forhold Exemplaret er fanget, har lige- 
saalidt kunnet oplyses, som Stedet hvorfra det skriver sig; kun- 
stigt udklækket turde det imidlertid neppe være. 

Dette Exemplar frembyder en höist interessant Analogi med 
den gule Varietet af Preris rape L., der siden denne Arts Over- 
førelse til Nordamerika i 1856 eller 1857 har dannet sig der- 
steds og som af SCUDDER er tildelt Navnet v. novangliæ. Ifölge 
GIRARD optræder ogsaa i Frankrig hist og her enkelte Exem- 

plarer af P. rapæ med noget gulagtig Farve, hvilket man ogsaa 
i England har haft Exempel paa; men der udvikler sig ingen 
konstant Race af denne Farve, saaledes som Tilfældet har været 
i Nordamerika. (Slgn. Ann. Soc. Ent. Fr. 1873, p. LVII). Det 
er mig ikke bekjendt, at man tidligere for P. naps Vedkom- 
mende har iagttaget en lignende Tendens til at antage gul Farve 
hos Hannen; Hunnen af v. dryoniæ derimod viser sig jo, som 
bekjendt, ofte stærkt gulaktig, om end ikke, saaledes som for det 
her omhandlede Han-Explrs Vedkommende, ren svovlgul. 


Polyommatus phlæas L. v. americanus d'Urs. ab. 


Paa Inderöen i nordre Trondhjems Amt fandt jeg r:ste 
August 1884 af denne Art et Par j» copula, hvoraf Hunnen med 
Hensyn til den venstre Forvinge aldeles stemmer med den af 
FucHs (l. c., p. 249—250) leverede Beskrivelse af en g' fra 
Bornisk, idet næsten hele Vingefladen paa begge Sider viser sig 
afbleget og hvid, med de normale sorte Pletter. Kun langs For- 
randen fra Roden af optræder den normale röde Farve, der et 
Stykke over Midten af Fremkanten gaar umærkeligt over i den 
afblegede hvide Farve. Den höire Forvinge viser derimod intet 
Tegn til nogen saadan Afblegning, men er fuldkommen normal. 

FucHs anser det af ham beskrevne Individ for en Overgangs- 
form til den sydlige Aberration schmidti, idet han desangaaende 
udtaler: »Aus der vorstehenden Beschreibung erhellt, dass dieses 
merkwürdige Stück seine Entwicklung zu der südlichen aderr. 
schmidti, zu der es offenbar Anlage hatte, nicht vollständig ab- 
solvirt hat. In Folge dessen präsentirt sich nur die kleinere 
Flügelhälfte im Gewande dieser Abänderung, die grössere als 
phlæas.» Det turde dog, med det her af mig under 64° n. Br. 
fundne Exemplar for Öie, hos hvilket den hvide Farve ikke ind- 
skrænker sig til den »mindre Halvdelə af Vingen men endog 
indtager næsten hele Vingefladen, være temmelig tvivlsomt, om 
Fucus's. Opfatning holder stik. I hvert Fald vil det neppe have 
nogen Rimelighed for sig, at et Exemplar fra en saa nordlig Lo- 
kalitet som 64° n. Br., hvor Arten optræder i den samme nord- 
lige, paa Undersiden blaagraa Form som i vore arktiske Regioner 
(v. americanus), skulde vise en aldeles lignende Tilnærmelse til 

den kun i Sydeuropa optrædende ab. schmidti, som af Fucus for- 
udsats for hans Exemplars Vedkommende. Jeg for min Del tror, 
at her kun foreligger et Exempel paa en ganske exceptionel Af- 
blegning af Vingens normale Farve, foraarsaget ved en tilfældig 
ydre Indvirkning af Omgivelserne paa Puppen forinden Udklæk- 
ningen. Större eller mindre hvide, affarvede Pletter paa Vin- 
gerne hos forskjellige Arter sees saaledes at skyldes ydre Indfly- 
delser paa Puppen, f. Ex. Regndryp. Et Exempel herpaa om- 
tales bl. a. af G. KocH (Indo-australische Lepidopt. Fauna, 2. 
Aufl., p. 31), der af en Puppe af Argynnis paphia, som var op- 
hængt under et Violblad saaledes, at under Regnveir Dryppet 
fra Bladet faldt lige paa Vingeskederne af Puppen, fik udklækket 
en Sommerfugl med en ganske lys gul, næsten hvid Flek af en 
Erts Störrelse paa Oversiden af hver Vinge. 


Argynnis freya Tsc. ab. obscura. 


En ganske overordentlig pragtfuld, aldeles mörk sort bestö- 
vet g af denne Art, svarende til de mörke Varieteter ela og 
fingal af A. selene og euphrosyne, men langt mörkere end jeg no- 
gensinde har seet nogen af disse, fangede jeg paa en Myr i 
Odalen 3o:te Mai 1882 sammen med normalt farvede Individer. 


A. frigga Tusc. ab. (var.2) 


Et særdeles interessant Exemplar, der synes at danne en 
Overgang til den af BurLer beskrevne A. improba fra Novaja 
Semlia, medbragtes af R. COLLETT fra Store Tamsö i Porsanger- 
fjorden 6:te Juli 1878. Min Ven Prof. AuURIVILLIWs, der har 
haft Exemplaret til Paasyn og sammenlignet det med den i LanG's 
»Butterflies of Europe» leverede Figur af Type-Exemplaret til 
BUTLER'S Art, skriver mig desangaaende: 

»Frigga-varieteten afviker från alla exemplar hår i museet 
genom fårgen i bakvingarnes yttre halfva undertill och genom 
den zure hvita basalflåckens ringa storlek. I förra afseendet år 
den ganska lik figuren till BUTLER’S zmproba, men denna saknar 
alldeles den inre hvita basalflåcken. För öfrigt är improba min- 
dre med smalare vingar och svartpudrad ofvan. Den gör på 

mig intrycket af en högnordisk förkrympt och illa utbildad form 
af frigga. Ditt exemplar tenderar i samma riktning och bildar 
således en vacker öfvergång till improba. Var. saga MOSCHLER 
från Labrador samt det exemplar TRYBOM tog vid Jenisei visa ej 
några sådana tendenser.» 

Da kun dette ene: Explr. haves fra den nævnte Lokalitet, 
er det uvist, om det blot er en mere tilfældig Aberration eller 
om Arten maaske paa denne veirhaarde Ö i Porsangerfjorden 
mere gjennemgaaende tenderer i samme Retning. Det sidste 
turde maaske være det sandsynligste, og AuRIVILLIUS’S Opfatning 
af BUTLER'S zmproba fra Nowaja Semlia som en efter de klima- 
tiske Forholde omformet frigga vilde i saa Fald vinde en sær- 
deles betydningsfuld Bekræftelse. 


Erebia medusa S. V. v. polaris Srcr. 


Hvorledes H. Frey (Lepid. d. Schweiz, p. 38). kan anse 
denne arktiske Form for identisk med den alpine v. kippomedusa 
O. i Schweiz, er mig aldeles ubegribeligt, da jo denne sidst- 
nævnte ligesom Hovedformen aldeles mangler ethvert Spor af det 
for v. polaris saa karakteristiske Tvéfbaand paa Undersiden af 
Bagvingerne. Da derimod dette ogsaa forefindes hos den noget 
större saakaldte v. uralnsis STGR. i Ural og Sibirien og aldrig 
synes at mangle hos nogen af disse to, turde det maaske nok 
være nærmere Undersögelser værd, om ikke begge disse Former 
tilsammen udgjör en egen, fra medusa forskjellig Art. For mit 
Vedkommende besidder jeg dertil ikke Materiale, da jeg af ura- 
lensis alene har kunnet faa fat paa et eneste defekt Explr. (med 
paalimet Hun-Bagkrop!). Det forekommer mig imidlertid höist 
paafaldende, at medusa, der ellers overalt ikke viser Spor af Til- 
böielighed til at antage nogen mörkere Beskygning af Bagvin- 
gernes Underside, skulde uden nogen Slags Overgang optræde 
med stærkt udpræget Tverbaand hos alle Individer paa to saa 
forskjellige og langt fra hinanden fjernede Lokaliteter. 


E. lappona Esr. ab. pollux Esr. 


Da der ikke tidligere har været gjort opmarksom paa, at 
Aberrationen pollux (med Bagvingernes Underside ensfarvet graa, 

uden Tverbaand) flyvér almindelig sammen med Hovedformen 
(med tydeligt Tverbaand) baade i vore arktiske og alpine Trak- 
ter, furde det være paa sin Plads her at nævne dette. Baade i 
Finmarken, Saltdalen, paa Dovrefjeld etc. findes begge Former 
sammen. z 


E. ligea L. v. adyte He. 


Naar Prof. AurIviLLIUsS (Entom. Tidskr. 1883, p. 35) næv- 
ner, at jeg har sendt ham Explrer af /zgea fra Dovre bestemte 
som euryale, maa dette grunde 'sig paa en Misforstaaelse. Dt. 
WocKE opförer vistnok (Stett. ent. Zeit. 1864, p. 174) sine 
Explrer fra Dovrefjeld som Æ. euryale (v. adyte He.), men jeg 
for mit Vedkommende har altid anseet Dovre-Explrer for at höre 
under Zígea, under hvilket Navn jeg ogsaa har opfört dem i min 
Reiseberetning fra Gudbrandsdalen og Dovrefjeld (Nyt Mag. f. 
Naturv. XXIV, 1877, p. 163; sep. p. 11). 


Kristiania 22:de Marts 1885. 


